CELEX: 62018TN0127
Language: hr
Date: 2018-02-28 00:00:00
Title: Predmet T-127/18: Tužba podnesena 28. veljače 2018. – Cortina i FLA Europe protiv Komisije

23.4.2018   
            
            
               HR
            
            
               Službeni list Europske unije
            
            
               C 142/66
            
         Tužba podnesena 28. veljače 2018. – Cortina i FLA Europe protiv Komisije
   (Predmet T-127/18)
   (2018/C 142/84)
   Jezik postupka: nizozemski
   
      Stranke
   
   
      Tužitelji: Cortina (Oudenaarde, Belgija) i FLA Europe (Oudenaarde) (zastupnici: S. De Knop, B. Natens i A. Willems, odvjetnici)
   
      Tuženik: Europska komisija
   
      Tužbeni zahtjev
   
   Tužitelji od Općeg suda zahtijevaju da:
   
               —
            
            
               utvrdi da je tužba dopuštena;
            
         
               —
            
            
               poništi Provedbenu Uredbu Komisije (EU) 2017/2232 od 4. prosinca 2017. o ponovnom uvođenju konačne antidampinške pristojbe i konačnoj naplati privremene pristojbe uvedene na uvoz određene obuće s gornjim dijelom od kože podrijetlom iz Narodne Republike Kine i Vijetnama koju proizvode određeni proizvođači izvoznici u Narodnoj Republici Kini i Vijetnamu te o provedbi presude Suda u spojenim predmetima C-659/13 i C-34/14;
            
         
               —
            
            
               naloži Komisiji snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe tri tužbena razloga.
   
               1.
            
            
               Povreda članka 5. stavka 1. i 2. UEU-a zbog toga što za pobijanu uredbu na postoji pravna osnova. Podredno, tužitelji navode povredu načela institucionalne ravnoteže u smislu članka 13. stavka 2. UEU-a.
            
         
               2.
            
            
               Povreda članka 266. UFEU-a zbog toga što nisu poduzete mjere za provedbu presude od 4. veljače 2016., C&J Clark International (C-659/13 i C-34/14, EU:C:2016:74).
            
         
               3.
            
            
               Povreda članka 5. stavka 1. i 4. UEU-a zbog toga što je donesen pravni akt koji prelazi ono što je potrebno za ostvarenje njegova cilja.